Sklep Sodišča (osmi senat) z dne 7. februarja 2013 –
La Retoucherie de Manuela
(Zadeva C‑117/12)
„Člen 99 Poslovnika – Konkurenca – Sporazumi med podjetji – Člen 81 ES – Izjema za kategorije vertikalnih sporazumov – Uredba (ES) št. 2790/1999 – Člen 5(b) – Prepoved konkurence, naložena kupcu v skladu s pogodbo o franšizingu – Poslovni prostori in zemljišča, s katerih kupec posluje v obdobju veljavnosti pogodbe“
1.                     Vprašanja za predhodno odločanje – Pristojnost nacionalnega sodišča – Presoja nujnosti in upoštevnosti postavljenih vprašanj (člen 267 PDEU) (Glej točko 23.)
2.                     Vprašanja za predhodno odločanje – Dopustnost – Meje –Očitno neupoštevna vprašanja in hipotetična vprašanja, postavljena v okviru, ki izključuje koristen odgovor (člen 267 PDEU) (Glej točko 24.)
3.                     Omejevalni sporazumi – Prepoved – Skupinske izjeme – Vertikalni sporazumi – Uredba št. 2790/1999 – Prepoved konkurence, naložena kupcu v skladu s pogodbo o franšizingu – „Poslovni prostori in zemljišče, s katerega je kupec posloval v obdobju veljavnosti pogodbe“ – Pojem – Kraji, s katerih se proizvodi in storitve, ki so predmet pogodbe, ponujajo v prodajo – Vključitev – Celotno področje prodaje navedenega blaga ali storitev – Izključitev (Uredba Komisije št. 2790/1999, člen 5(b)) (glej točko 41 in izrek)
Predmet
Predlog za sprejetje predhodne odločbe - Audiencia Provincial de Burgos – Razlaga člena 5(b) Uredbe Komisije (ES) št. 2790/1999 z dne 22. decembra 1999 o uporabi člena 81(3) Pogodbe za skupine vertikalnih sporazumov in usklajenih ravnanj (UL, posebna izdaja v slovenščini, poglavje 8, zvezek 1, str. 364) – Skupinske izjeme – Škodovanje konkurenci, ki ni predmet izjeme – Pogoji naloženi franšizojemalcu ob izteku pogodbe o franšizingu – Dikcija „poslovni prostori in zemljišče, s katerega je kupec posloval v obdobju veljavnosti pogodbe“.
Izrek
Člen 5(b) Uredbe Komisije (ES) št. 2790/1999 z dne 22. decembra 1999 o uporabi člena 81(3) [ES] za skupine vertikalnih sporazumov in usklajenih ravnanj 3, [CE] je treba razlagati tako, da se del stavka „[…] poslovn[i] prostor[i] in zemljišče, s katerega je kupec posloval v obdobju veljavnosti pogodbe“ nanaša le na kraje, s katerih se proizvodi in storitve, ki so predmet pogodbe, ponujajo v prodajo in ne na celotno ozemlje, na katerem se ti proizvodi in storitve lahko prodajajo na podlagi pogodbe o franšizingu.